ਸਿਰਲੇਖ: ਬੰਗਲਾਦੇਸ਼ 'ਚ ਰੋਹਿੰਗਿਆ ਸੰਕਟ 'ਕੁਦਰਤ' 'ਤੇ ਵੀ ਭਾਰੀ!\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਪਿਛਲੇ ਡੇਢ ਮਹੀਨੇ ਦੌਰਾਨ ਮਿਆਂਮਾਰ ਤੋਂ ਰੋਹਿੰਗਿਆ ਮੁਸਲਮਾਨਾਂ ਦੀ ਹੋਈ ਹਿਜ਼ਰਤ ਨੂੰ ਦੱਖਣੀ ਏਸ਼ੀਆ ਦੇ ਅਜੋਕੇ ਇਤਿਹਾਸ ਦੀ ਇੱਕ ਵੱਡੀ ਘਟਨਾ ਦੱਸਿਆ ਜਾ ਰਿਹਾ ਹੈ।

400,000 ਤੋਂ ਵੱਧ ਸ਼ਰਨਾਰਥੀਆਂ ਨੇ ਬੰਗਲਾਦੇਸ਼ ਦੇ ਸਰਹੱਦੀ ਇਲਾਕੇ ਕੋਕਸ ਬਾਜ਼ਾਰ ਵਿੱਚ ਸ਼ਰਨ ਲਈ ਹੈ।

ਚੌਗਿਰਦੇ 'ਤੇ ਮਾੜਾ ਅਸਰ

ਦੂਜੇ ਪਾਸੇ ਦੱਖਣੀ-ਪੂਰਬੀ ਬੰਗਲਾਦੇਸ਼ ਦੇ ਇਸ ਖੂਬਸੂਰਤ ਸੂਬੇ ਅਤੇ ਇਸਦੇ ਚੌਗਿਰਦੇ 'ਤੇ ਦਬਾਅ ਵੱਧ ਗਿਆ ਹੈ। 

ਚੌਗਿਰਦੇ 'ਤੇ ਰੋਹਿੰਗਿਆ ਸ਼ਰਨਾਰਥੀਆਂ ਦਾ ਮਾਰੂ ਅਸਰ!

ਸ਼ਰਨਾਰਥੀ ਕੈਂਪਾਂ ਵਿੱਚ ਰਹਿਣ ਵਾਲੇ ਵੀ ਇਸ ਗੱਲ ਨੂੰ ਮੰਨਦੇ ਹਨ, ਪਰ ਉਨ੍ਹਾਂ ਕੋਲ ਕੋਈ ਦੂਜਾ ਬਦਲ ਨਹੀਂ ਸੀ।

ਕੁਤੁਪਾਲੋਂਗ ਦੇ ਇੱਕ ਕੈਂਪ ਵਿੱਚ ਰਹਿਣ ਵਾਲੇ ਅਮੀਰ ਅਹਿਮਦ ਮਿਆਂਮਾਰ ਦੇ ਰਖਾਈਨ ਸੂਬੇ ਤੋਂ ਜਾਨ ਬਚਾ ਕੇ ਆਏ ਹਨ।

ਉਨ੍ਹਾਂ ਕਿਹਾ, "ਨਾ ਤਾਂ ਇੱਥੇ ਸਾਫ਼ ਪੀਣ ਦਾ ਪਾਣੀ ਹੈ ਅਤੇ ਨਾ ਹੀ ਪਖਾਣੇ। ਸਾਰੇ ਲੋਕ ਬਿਮਾਰ ਹੋ ਰਹੇ ਹਨ। ਹੁਣ ਕਰ ਵੀ ਕੀ ਸਕਦੇ ਹਾਂ।''

ਅਮੀਰ ਅਹਿਮਦ

ਉਹ ਅੱਗੇ ਕਹਿੰਦੇ ਹਨ, ''ਅਸੀਂ ਅਜੇ ਵੀ ਆਰਜ਼ੀ ਕੈਂਪ ਵਿੱਚ ਰਹਿ ਰਹੇ ਹਾਂ। ਪਰ ਅਫ਼ਸਰਾਂ ਨੇ ਦੂਜੀ ਥਾਂ ਲੱਭਣ ਦਾ ਅਲਟੀਮੇਟਮ ਦੇ ਦਿੱਤਾ ਹੈ। ਅਸੀਂ ਇੱਕ ਦਿਨ ਜਾਣਾ ਤਾਂ ਹੈ ਹੀ, ਪਰ ਰਹਿਣਾ ਤਾਂ ਇਨ੍ਹਾਂ ਜੰਗਲਾਂ ਵਿੱਚ ਹੀ ਪਏਗਾ।''

ਰੋਹਿੰਗਿਆ ਨੂੰ ਮਿਲਣ ਜਾਵੇਗੀ ਗੁਰਮੇਹਰ ਕੌਰ

ਬੰਗਲਾਦੇਸ਼ੀਆਂ ਦੀ ਹਿੰਦੂਆਂ ਲਈ ਮੇਜ਼ਬਾਨੀ 

'ਜੰਗਲ ਕੱਟੇ ਜਾ ਰਹੇ ਹਨ'

ਖੁਦ ਨੂੰ ਫ਼ਿਰਕੂ ਹਿੰਸਾ ਦਾ ਸ਼ਿਕਾਰ ਦੱਸਦੇ ਹੋਏ ਲੱਖਾਂ ਰੋਹਿੰਗਿਆ ਮੁਸਲਮਾਨ ਪਨਾਹ ਦੀ ਆਸ ਲੈ ਕੇ ਬੰਗਲਾਦੇਸ਼ ਦੇ ਕੋਕਸ ਬਜ਼ਾਰ ਪਹੁੰਚੇ ਹਨ।

ਪਹਾੜੀਆਂ 'ਤੇ ਕੈਂਪ ਬਣ ਚੁੱਕੇ ਹਨ ਅਤੇ ਉਨ੍ਹਾਂ ਵਿੱਚ ਰਹਿਣ ਦੇ ਲਈ ਖੇਤਾਂ ਨੂੰ ਖਾਲੀ ਕਰਵਾਇਆ ਜਾ ਰਿਹਾ ਹੈ।

ਇਨ੍ਹਾਂ ਇਲਾਕਿਆਂ ਵਿੱਚ ਸਮੁੰਦਰੀ ਤੂਫ਼ਾਨ ਆਉਣਾ ਆਮ ਹੈ ਅਤੇ ਇਸੇ ਕਰਕੇ ਜ਼ਮੀਨ ਧਸ ਜਾਂਦੀ ਹੈ।

ਕੋਕਸ ਬਾਜ਼ਾਰ ਦੇ ਮਜਿਸਟ੍ਰੇਟ ਸੈਫ਼-ਉਲ-ਇਸਲਾਮ ਦਿਨ ਰਾਤ ਰਾਹਤ ਕਾਰਜ ਵਿੱਚ ਜੁਟੇ ਹਨ। ਉਹ ਵੀ ਸ਼ਰਨਾਰਥੀਆਂ ਕਰਕੇ ਚੌਗਿਰਦੇ 'ਤੇ ਪੈਣ ਵਾਲੇ ਬੁਰੇ ਅਸਰ ਤੋਂ ਮੁਨਕਰ ਨਹੀਂ ਹੋ ਸਕੇ।

ਉਨ੍ਹਾਂ ਨੇ ਕਿਹਾ, "ਇੰਨੇ ਜ਼ਿਆਦਾ ਰੋਹਿੰਗਿਆ ਸ਼ਰਨਾਰਥੀਆਂ ਦੇ ਇੱਥੇ ਰਹਿਣ ਕਰਕੇ ਹਾਲਾਤ ਮੁਸ਼ਕਲ ਹਨ।

ਉਨ੍ਹਾਂ ਨੇ ਰੁੱਖ ਵੱਢ ਦਿੱਤੇ ਹਨ ਅਤੇ ਵੱਧ ਸੁਰੱਖਿਅਤ ਜੰਗਲਾਂ ਵਿੱਚ ਰਹਿ ਰਹੇ ਹਨ।'' 

ਕੋਕਸ ਬਾਜ਼ਾਰ ਦੇ ਮਜਿਸਟ੍ਰੇਟ ਸੈਫ਼-ਉਲ-ਇਸਲਾਮ

"ਸਰਕਾਰ ਨੇ ਉਨ੍ਹਾਂ ਦੇ ਰਹਿਣ ਦੇ ਲਈ 2 ਹਜ਼ਾਰ ਵਰਗ ਹੈਕਟੇਅਰ ਜ਼ਮੀਨ ਅਲਾਟ ਵੀ ਕਰ ਦਿੱਤੀ ਹੈ। ਜੰਗਲਾਂ ਨੂੰ ਵੱਢਣ ਕਰਕੇ ਚੌਗਿਰਦੇ ਲਈ ਖ਼ਤਰਾ ਵੱਧ ਗਿਆ ਹੈ।'' 

ਸਥਾਨਕ ਲੋਕ ਪਰੇਸ਼ਾਨ

ਰੋਹਿੰਗਿਆ ਸ਼ਰਨਾਰਥੀਆਂ ਦੇ ਸੈਂਕੜੇ ਕੈਂਪ ਬਣਾਉਣੇ ਪਏ ਹਨ।

ਘੁਮਡੁਮ, ਜਲਪੈਤਾਲੀ, ਬਾਲੂਖਲੀ, ਹਾਕਿਮਪਾੜਾ, ਪੁਤੀਬੁਨਿਆ, ਜਾਦੀਮੁਰਾਹ ਅਤੇ ਟੈਕਨਾਫ਼ ਦੇ ਬ੍ਰਿਟਿਸ਼ ਪਾੜਾ ਜਿਹੇ ਇਲਾਕੇ ਵਿੱਚ ਸਾਰੇ ਕੈਂਪ ਨਵੇਂ ਹਨ।

ਹਾਲਾਤ ਤੋਂ ਅਣਜਾਣ ਦੁਨੀਆਂ ਦੀ ਪਹਿਲੀ ਝਲਕ

ਮਿਆਂਮਾਰ - 'ਰੋਹਿੰਗਿਆ ਹਿੰਦੂਆਂ ਦੀ ਸਮੂਹਿਕ ਕਬਰ' 

ਕੋਕਸ ਬਾਜ਼ਾਰ ਦੀ ਗਿਣਤੀ...